Diari Oficial de la Generalitat Valenciana


Sumari del DOGV 8400, del 10-10-2018 (2018/9278)

RESOLUCIÓ de 4 d'octubre de 2018, de la Conselleria de Transparència, Responsabilitat Social, Participació i Cooperació, per la qual s'amplia el termini de resolució establit en la Resolució de 26 de febrer de 2018, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2018, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament, a executar en països i poblacions estructuralment empobrits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9278


Data del document
:   04-10-2018

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 4 d'octubre de 2018, de la Conselleria de Transparència, Responsabilitat Social, Participació i Cooperació, per la qual s'amplia el termini de resolució establit en la Resolució de 26 de febrer de 2018, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2018, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament, a executar en països i poblacions estructuralment empobrits. [2018/9278]  
  
En data 2 de juny de 2017 es va publicar en el Diari Oficial de la Generalitat Valenciana l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'establixen les bases reguladores de les subvencions en matèria de cooperació al desenvolupament, d'ara en avant Ordre 3/2017.  
En data 25 d'abril de 2018 es va publicar en el Diari Oficial de la Generalitat Valenciana la Resolució de 23 d'abril de 2018, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2018, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament, a executar en països i poblacions estructuralment empobrits.  
L'apartat 3, de l'article 39 de l'Ordre 3/2017, establix que «el termini màxim per a dictar i notificar la resolució de concessió de subvencions serà de sis mesos, comptats des de la data de publicació de la convocatòria en el Diari Oficial de la Generalitat Valenciana. Transcorregut el dit termini, sense que s'haja dictat i publicat la resolució, les peticions s'entendran desestimades per silenci administratiu».  
S'han habilitat els mitjans necessaris per a complir amb el termini citat però, donada la complexitat tècnica del procés de comprovació de dades requerits i la realització de la valoració de tots els expedients, es fa precisa l'ampliació del termini màxim de duració del procediment i en conseqüència de la seua corresponent resolució i publicació, de conformitat amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
  
Per tot això, vistos els preceptes anteriorment exposats, resolc:  
  
Primer  
Ampliar en un mes el termini màxim de resolució de la convocatòria de subvencions de la Resolució de 23 d'abril de 2018, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2018, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament, a executar en països i poblacions estructuralment empobrits; termini màxim establit en l'apartat 3, de l'article 39, de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores de les subvencions en matèria de cooperació al desenvolupament.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Tal com disposa l'article 23 de la Llei 39/2015, d'1 d'octubre, del procediment administratiu comú de les administracions públiques, contra la present resolució no es pot interposar cap recurs.  
  
València, 4 d'octubre de 2018.- El conseller de Transparència, Responsabilitat Social, Participació i Cooperació: Manuel Alcaraz Ramos.